**PREZENTAREA SINTETICĂ A PROGRAMULUI DE STUDIU**

**LIMBA, LITERATURA ŞI CULTURA ENGLEZĂ ÎN CONTEXT EUROPEAN**

La nivelul studiilor universitare de masterat, în **domeniul FILOLOGIE** sunt acreditare două programe cu o îndelungată tradiție***: LITERATURĂ ŞI CULTURĂ ROMÂNEASCĂ ÎN CONTEXT EUROPEAN*** și ***LIMBA, LITERATURA ŞI CULTURA ENGLEZĂ ÎN CONTEXT EUROPEAN,*** ambele beneficiind de bogăţia şi valoarea tezaurului cultural acumulat şi conservat la Alba Iulia şi justificându-se prin necesitatea consacrării instituţionale, la nivel universitar, a semnificaţiei speciale pe care Alba Iulia o are pentru istoria naţională. Universitatea „1 Decembrie 1918” din Alba Iulia aflându-se într-un amplu proces de internaționalizare, masteranzii din domeniul Filologie răspund în mod direct, fundamental și esențial tocmai acestei direcții care vizează cercetarea științifică și aplicarea unor instrumente active în direcția studiilor interculturale și multiculturale, dar și a trans- și inter-disciplinarității. **În contextul în care cele două programe de masterat sunt active într-un perimetru geografic specific - cel marcat de importanța istorică și culturală a Capitalei istorice a românilor și, respectiv, de arealul socio-cultural specific zonei Munților Apuseni, misiunea lor fundamentală este aceea de a le oferi absolvenților un pachet complex de cunoștințe, competențe și aptitudini, precum și suportul vocațional care să le permită absorbția rapidă pe piața muncii, ca specialiști în câteva zone de mare interes în acest areal și nu numai**: ***profesor în învăţământul gimnazial și liceal (condiţionat de modulul psiho-pedagogic), profesor documentarist, traducător, interpret, consilier învăţământ, referent literar în redacții, edituri și biblioteci, referent difuzare carte, consilier cultural, consilier instituţii publice, documentarist, corespondent presă* ș.a.**

Masteranzii înscriși la programul ***LIMBA, LITERATURA ŞI CULTURA ENGLEZĂ ÎN CONTEXT EUROPEAN*** din domeniul de referință sunt orientați, prin întregul lor parcurs de studii, spre atingerea câtorva obiective majore pentru identitatea lor profesională: **cunoașterea aprofundată a ariei de specializare, utilizarea unor criterii şi metode adecvate pentru evaluarea proiectelor de cercetare literară**; **utilizarea integrată a aparatului conceptual şi metodologic, în condiţii de informare incompletă, pentru a rezolva probleme teoretice şi practice noi; elaborarea de proiecte profesionale şi/sau de cercetare, utilizând inovativ un spectru variat de metode cantitative şi calitative; utilizarea nuanţată şi pertinentă de criterii şi metode de evaluare, pentru a formula judecăţi de valoare şi a fundamenta decizii constructive;evaluarea multicriterială a diverselor tipuri de proiecte în raport cu obiectivele politicilor publice din domeniul cultural; asumarea de roluri/funcţii de conducere a activităţii grupurilor profesionale sau a unor instituţii.**

Cercetarea fundamentală din domeniu le permite și înscrierea în treapta imediat superioară, **școala doctorală**. Numeroși absolvenți ai celor două programe de studii și-au finalizat pregătirea doctorală în cadrul Școlii Doctorale de Filologie a Universității noastre (sau sunt, actualmente, în plin parcurs de studiu), mulți dintre ei continuându-și, practic, cercetarea efectuată pentru realizarea lucrării de disertație, tocmai pentru că pregătirea acesteia a presupus derularea unui protocol de cercetare înalt calitativ și profund novator.

**Misiunea** programului de studii masterale ***Limba, literatura şi cultura engleză în context european***este aceea de a forma specialişti în domeniul filologiei a căror competențe profesionale, atitudini și valori să răspundă cerințelor mediului socio-economic și cultural actual. Pentru îndeplinirea acestei misiuni, programul de masterat ***LIMBA, LITERATURA ŞI CULTURA ENGLEZĂ ÎN CONTEXT EUROPEAN -*** aplică, prin disciplinele pe care le propune, cercetarea teoretică din aria studiilor culturale, adaptate problematicii și realităților actuale, precum și aspecte ale cercetării teoretice și ale activităților profesionale din aria studiilor de limbă/comunicare și literatură. Evidențiem, în mod deosebit, faptul că programele de studii universitare de master din domeniul Filologie și-au formulat obiectivele pornind de la necesități identificate în urma analizei atente a contextului socio-academic: necesitatea promovării mai ferme a limbii, literaturii și culturii românești la nivel regional, național și european; necesitatea aprofundării studiului limbii, literaturii și culturii engleze; necesitatea asigurării posibilității de continuare a studiilor de licență printr-un program de masterat ca etapă indispensabilă spre studiile de doctorat.

Programul pornește de la următoarele necesități identificate în urma unei analize a contextului socio-academic:

1. Necesitatea revigorării ofertei educaționale a Universității în domeniul filologiei ca urmare a scăderii dramatice a numărului de studenţi în acest domeniu în ultimii ani.
2. Necesitatea unui program de masterat care să însumeze direcțiile de cercetare a unui număr cât mai mare de membri ai Departamentului de Filologie construind astfel o punte interdisciplinară între diversele interese de cercetare ale acestora.
3. Necesitatea promovării mai substanțiale a limbii engleze atât la nivel de universitate cât şi la nivel local şi regional.

Măsurile de susţinere a programului de studii ***Limba, literatura şi cultura engleză în context european*** se înscriu în strategia globală a Universităţii şi în misiunea asumată de aceasta, cu accent pe **două acțiuni strategice**:

1. Cconsolidarea programelor de studii din structura actuală, în paralel cu continua adaptare a programelor de studii la nevoile pieţei, la toate nivelele de studii (licenţă, master, doctorat), orientate interdisciplinar şi conectate la cererea actuală şi transformările previzibile pe piaţa muncii;

(*Plan strategic instituţional 2014­‒2018,* p. 9)

1. Oorganizarea de programe de studii în limbi străine, adresate potenţialilor studenţi din Europa şi din alte zone ale lumii;

(*Plan strategic instituţional 2014­‒2018,* p. 3)

Astfel, pornind de la necesitățile identificate ca urmare a analizei contextului socio-academic, programulîși propune să concretizeze celedouă acțiuni strategice stabilite de Universitate prin atingerea următoarele **obiective**:

1. *Formarea de specialiști în domeniul filologiei a căror calificare să răspundă cererii actuale pe piața muncii.*

În acest sens, programul pregătește specialiști în comunicare și relații interculturale răspunzând asfel nevoii de personal calificat atât în firmele internaționale din zonă cât și în instituțiile publice aflate în proces de globalizare. La nivel de curriculum, programul asigură continuitatea nu numai cu două dintre specializările filologice consacrate ale Universității, *Limbă și literatură franceză/ Limbă* *și literatură engleză* și respectiv *Limbă și literatură română/ Limbă și literatură* *engleză*, ci și cu o nouă specializare, *Traducere si interpretare,* autorizată în 2013.

1. *Crearea unui nucleu de cercetare interdisciplinară care să concentreze direcțiile de cercetare a unui număr cât mai mare de membri ai Departamentului de Filologie.*

Este cunoscut caracterul eterogen din punct de vedere a cercetării unui departament de filologie, a cărui diverse direcții de cercetare se înscriu de regulă într-una dintre cele două arii generale tradiționale, limbă/comunicare sau literatură/studii culturale. Acest masterat oferă membrilor Departamentului de Filologie al Universității oportunitatea de a colabora, stabilind astfel o bază comună de cercetare,ceea ce îi conferă programului de studii un caracter interdisciplinar. În plus, programul are și o latură aplicativă în sensul în care, prin curriculumul pe care îl propune, aplică principiile și medodele cercetării teoretice din aria studiilor de limbă/comunicare și a celor culturale la problematica și realitățile actuale.

1. *Promovarea substanțială a limbii engleze atât la nivel de universitate cât şi la nivel local şi regional.*

Pentru atingerea acestui obiectiv, cursurile și seminariile programului de față vor fi susținute în exclusivitate în limba engleză[[1]](#footnote-1), ceea ce implică următoarele:

1. Sporirea competențelor profesionale ale absolvenților prin crearea unui context propice unei creșteri semnificative a competențelor de comunicare în limba engleză ale acestora contribuind astfel la îmbunătățirea nivelului de calificare pe plan local și regional.
2. Lărgirea oftertei educaționale a Universității către potențialii studenți internaționali prin adăugarea unui program de studii a cărui personal didactic este alcătuit din specialiști în limba engleză.

1. Excepție fac desigur cursurile facultative de limbă franceză, cu mențiunea că există posibilitatea învățârii limbii franceze prin intermediul limbii engleze. [↑](#footnote-ref-1)